ONCE

A Organización Nacional de Cegos Españois (ONCE) é unha entidade de Dereito Público de carácter social e democrático sen ánimo de lucro que ten o propósito fundamental de mellorar a calidade de vida dos cegos e persoas con discapacidades visuais de toda España. Características Trátase dunha organización moi activa que participa nos diversos foros nacionais e internacionais sobre cegueira e discapacidade, promovendo tamén distintas iniciativas para lograr a súa función. Para levar a cabo o seu labor conta co apoio e beneplácito da Administración pública a través do Consello do Protectorado no que se integran os ministerios de Economía e Facenda, Traballo e Asuntos Sociais e Interior. Ademais, organiza o chamado Cupón da ONCE, un sorteo que, ademais de dar premios á combinación sorteada, proporciona parte dos fondos da organización. É socio fundador do Comité Español de Representantes de Persoas con Discapacidade, máis coñecido polas súas siglas, CERMI. Notas Véxase tamén Outros artigos Educación para persoas cegas e deficientes visuais Ligazóns externas Sitio web da ONCE.